
Okresný súd Liptovský Mikuláš 7T/56/2024 5624010776 09. 12. 2024 JUDr. Branislav Klukoš ECLI:SK:OSLM:2024:5624010776.2
Uznesenie sp. zn. 7T/56/2024 Okresný súd Liptovský Mikuláš samosudcom JUDr. Branislavom Klukošom v trestnej veci vedenej proti obžalovanej: A. B., nar. XX. XX. XXXX, trvale bytom: C. D. XXX , XXX XX E. F., t. č. vo výkone väzby v ÚVV a ÚVTOS Žilina v inej trestnej veci, pre prečin neoprávnené vyrobenie a používania platobného prostriedku podľa § 219 ods. 1 Trestného zákona, dňa 09. 12. 2024 v Ružomberku, takto rozhodol: sp. zn. 7T/56/2024 Súd podľa § 355 ods. 9 Trestného poriadku berie späťvzatie odporu vyhlásené obvinenou pred otvorením hlavného pojednávania dňa 09. 12. 2024 proti trestnému rozkazu Okresného súdu Liptovský Mikuláš sp. zn. 7T/56/2024 zo dňa 25. 10. 2024, na vedomie. odôvodnenie: sp. zn. 7T/56/2024 Okresná prokuratúra Liptovský Mikuláš podala obžalobu sp. zn. 1 Pv 286/23/5505-35 zo dňa 18. 10. 2024 na obvinenú A. B., nar. XX. XX. XXXX pre prečin neoprávnené vyrobenie a používanie platobného prostriedku podľa § 219 ods. 1 Trestného zákona, na tom skutkovom základe, ako je uvedené v predmetnej obžalobe. Samosudca Okresného súdu Liptovský Mikuláš vydal trestný rozkaz sp. zn. 7T/56/2024 zo dňa 25. 10. 2024, kde obvinenú uznal vinnou z prečinu neoprávnené vyrobenie a používanie platobného prostriedku podľa § 219 ods. 1 Trestného zákona a uložil jej trest odňatia slobody vo výmere 10 (desať) mesiacov, výkon ktorého jej súd podľa § 49 ods. 1 Trestného zákona podmienečne odložil a podľa § 50 ods. 1 Trestného zákona jej určil skúšobnú dobu na 2 (dva) roky. Obvinená prostredníctvom obhajcu dňa 12. 11. 2024 podala proti predmetnému trestnému rozkazu odpor. Pred otvorením hlavného pojednávania konaného dňa 09. 12. 2024 zobrala obvinená odpor v celom rozsahu späť. Podľa § 355 ods. 8 veta prvá Trestného poriadku obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať.
Podľa § 355 ods. 9 Trestného poriadku vzatie odporu späť, ak nie prekážok, vezme samosudca uznesením na vedomie.
Vzhľadom na vyššie uvedené keďže súd nevzhliadol žiadnu prekážku brániacu postupu v zmysle ustanovenia § 355 ods. 9 Trestného poriadku, samosudca zobral na vedomie späťvzatie odporu tak, ako to je uvedené vo výrokovej časti tohto uznesenia. Poučenie: sp. zn. 7T/56/2024 Proti tomuto uzneseniu sťažnosť nie je prípustná.

